cyanic-selkie/wikianc huggingface dataset:
Astronomisk navigasjon
På havet finner man en god horisont, på land er dette ikke mulig. Det er derfor utviklet flere teknikker for å fremskaffe en kunstig horisont; den enkleste i form av et kar med kvikksølv. Dette fungerer som et vannrett speil og brukes som referanse for horisonten. Det er også brukt roterende, gyrostabiliserte speil blant annet i sekstanter i fly.
Mati Unt
I 1979 ble hans roman Haustdansen (norsk oversettelse av Turid Farbregd 1987) gitt ut. Den er oversatt til en rekke språk og gav ham internasjonal anerkjennelse. Etter hans død har det blitt laget flere filmer basert på hans verker.
Celledifferensiering
Celledifferensiering er prosessen der forskjellige celletyper med spesifikke funksjoner oppstår under utviklingen av en organisme. Cellene går fra udifferensierte stamceller med høy cellepotens til spesialiserte celler med klare funksjoner og ditto lav cellepotens, slik som nerveceller, muskelfibre eller leverceller. Dannelsen av de forskjellige celletypene foregår etter et bestemt type hierarkisk system. Differensierte celler har forskjellige former som det er mulig å kjenne igjen under et lysmikroskop. Differensierte celler kjennetegnes ved at de vanligvis produserer store mengder av enkelte proteiner som er nødvendig for deres spesifikke funksjon. Celledifferensiering ligger under og drive den øvrige differensieringen av kroppen.
Astronomisk navigasjon
I dag er det få som bruker denne form for navigasjon på grunn av elektroniske hjelpemiddel. GPS (Global Positioning System) har så godt som overtatt og er mye mer nøyaktig (+/- 20 meter eller bedre, altså om lag 100 ganger mer nøyaktig enn en sekstantobservasjon). Men alle som utdannes som navigatør for skip lærer astronomisk navigasjon. Det foregår også opplæring i forbindelse med fritidsbåtskippersertifikat, D5LA, mest for langturseilere som vil bruke astronomisk navigasjon som en back up ved lange turer over havet.
Celledifferensiering
Utvikling av forskjellige celler
Celledifferensiering er vanligvis den siste fasen i dannelsen av et funksjonelt foster. Fram til da er cellene såkalt totipotente, det vil si at hver av dem kan utvikle seg til hvilken som helst celletype i kroppen. Disse cellene har imidlertid ingen tydelige funksjoner. Først etter at cellene er differensierte, kan fosteret selv begynne å fungere som organisme og går inn i en periode der det vokser mer likt måten organismer vokser etter fosterutviklingen. Celledifferensiering innledes med flere forstadier i cellene i et spesifikt hierarki. Disse forstadiene er ikke alltid synlige.
Totipotente celler som begynner å spesialisere seg vil først bli en stamcelle, et forstadium som kan bli til et begrenset antall typer celler. Forstadiet til muskelceller kan for eksempel differensiere seg videre til tverrstripete muskulceller eller glatte muskelceller, men ikke til celletyper som ikke er muskler. På samme måte kan forstadiet til nerveceller ende opp som mange forskjellige nervecelletyper, men ikke som for eksempel muskelceller. Når en celle først har gitt seg inn på en spesiell løpebane, vil den fortsette nedover i hierarkiet, og ikke ta et «steg opp» og gi seg inn på en annen løpebane. Denne «deterministiske» spesialiseringen skaper stabilitet i vevene.
Styring av celledifferensiering
Kontroll av dannelse av forskjellige forstadier og endestadier av celler innebærer ofte påvirkning mellom celler, der dannelsen av en celletype vil føre til av cellen ved siden av tar på seg en annen rolle. Eksempelvis vil en dattercelle ta samme rollen som modercellen etter deling, og derved tvinge søstercellen til å ta på seg en annen (ofte endelig) rolle. Dette skjer i overhuden, der det innerste laget med hudceller deler seg og halvparten av dattercellene dyttes opp og ut av laget. Her vil de differensieres videre og til slutt ende opp som kjerneløse celler i overhuden.
En viktig del av dette kontrollsystemet er Notch-signalveien, som består av en serie proteiner på celleoverflaten som påvirker nabocellene. I andre tilfeller vil differensieringen være mer tilfeldig, ved at en stamcelle deler seg og skaper to forskjellige datterceller, eller ved at den danner to celler av samme type som seg selv.
Morgan (hest)
Morganhesten ble avlet frem som hesterase sent på syttenhundretallet. Den er uvanlig ved at den nedstammer fra en enkelt hingst, Justin Morgan, som hadde navn etter sin eier. Til tross for hingstens beskjedne størrelse på bare 140 cm, var den sterk og utmerket seg i trekkonkurranser. Den gikk løp både under sal og for vogn. Selv om alle morganhester nedstammer fra denne hingsten, vet man lite om dens egen avstamming. Men uansett ble dens styrke, hurtighet og gode lynne nedarvet. Morganhesten er en populær showhest, men kan brukes til både ridning og kjøring. Det blir brukt kunstige skobelegg for å fremheve rasens høye kneaksjon. Med normal beskjæring viser imidlertid hesten frie gangarter. Rasen er hardfør, sterk og letthåndterlig.
Morganhesten har hatt innflytelse på flere amerikanske raser, bl. a. amerikansk traver (standarbred), saddlebred, og tennessee walking horse.
Celledifferensiering
Gener i differensierte celler
Andre deler av DNAet som ikke er aktivt vil i noen typer celler konsentreres og er lite tilgjengelige. Disse ligger gjerne stuet bort langs innsiden av membranen i cellekjernen. Når en celle deler seg, vil dattercellene arve strukturen rundt disse delene av DNAet, slik at de samme områdene er inaktive også hos dattercellene.
Nibble
En nibble består av 4 biter og svarer således til en halv byte eller en halv oktett.
4 biter kan anta 24 = 16 ulike verdier.
Mati Unt
Bibliografi
Bare én av hans bøker er til nå oversatt til norsk:
Ragytodina
Ragytodina er en slekt av mycelbiller som særlig finnes knyttet til sopp og åtsler.
Hegga (Ringerike)
Når elva har god vannføring kan det være godt abborfiske i områdene oppstrøms utløpet. Det kan også finnes elvemusling der.
Ragytodina
Utseende
Små, bredt ovale, fint hårete, halvblankt brunlige mycelbiller. Oversiden er fint og tett punktert. Sidekantene av pronotum og dekkvinger danner en kontinuerlig kurve.
Utbredelse
Artene er utbredt i Chile.
Leviatan (2014)
Leviatan (originaltittel: Левиафан) er en russisk film fra 2014, regissert av Andrej Zvjagintsev.
Filmen ble nominert til Oscar for beste fremmedspråklige film under den 87. Oscar-utdelingen og til BAFTA for beste utenlandske film. Den ble kåret til beste fremmedspråklige film under Den 72. Golden Globe-utdelingen og vant Amandaprisen 2015 i klassen årets utenlandske film.
Handling
I en nord-russisk kystby bor Kolja, en hissig bilmekaniker, sammen med hans andre kone Lilija og tenåringssønnen Roma. Byens korrupte ordfører Vadim planlegger å ekspropriere det vakre kyst-området som Koljas hjem er bygget på. Byen ønsker å kompensere Kolja med en grovt undervurdert sum.
Men Kolja tror at ordføreren vil at området skal brukes til å bygge en villa for seg selv. Koljas gamle venn Dima, en vellykket advokat fra Moskva, ankommer kysten i forsøk på å slåss mot den planlagte ekspropriasjonen gjennom det lokale rettssystemet.
Sportsklubben Gjøvik-Lyn
SK Gjøvik-Lyn (stiftet 1. februar 1902 som Sportsklubben Thor) er en fotballklubb fra Gjøvik, som er en av Norges eldste og mest tradisjonsrike fotballklubber. Klubben hadde i 2014-sesongen over 54 lag, inkludert et A-lag i 3 divisjon, og et B-lag i 4 divisjon.
1902–1948
Gjøvik-Lyn ble stiftet som Sportsklubben Thor den 1. februar 1902, men byttet allerede året etter til Sportsklubben Lyn. I starten drev klubben også med ski og skøyter, men de avdelingene gikk i 1910 inn i Gjøvik Idrettsforening sammen med Gjøvik Skiklubb, Gjøvik Tennisklubb og Gjøvik Turnforening.
Bortsett fra året 1912, ble klubben kretsmestere hvert år fra 1908 til 1915.
Klubben spilte sin første NM-finale i 1914 som vant 4–2. To år senere nådde Gjøvik-Lyn semifinalen, men tapte mot. I 1924 spilte klubben seg igjen frem til semifinale i cupen, men tapte mot.
1949–1979
Etter andre verdenskrig i 1949 endret klubben navn til Gjøvik-Lyn, for ikke å bli forvekslet med fra Oslo. Klubben spilte i den nest høyeste divisjonen, Landsdelsserien, frem til opprykket i 1963. I 1962 ble Gjøvik-Lyn norgesmestere, etter å ha vunnet 2-0 over Vard i cupfinalen. Gjøvik-Lyn var i denne perioden i semifinale i cupen fire ganger, inkludert 1963, 1965 og 1966.
Oppholdet i den øverste divisjonen skulle bli kortvarig og Gjøvik-Lyn rykket ned igjen året etter. Da tabellen skulle gjøres opp i 2. divisjon i 1964 manglet laget ett poeng til opprykk. Det poenget kan de ha mistet i 1–1-kampen mot i august dette året, da Eik-oppmannen strakk benet innenfor stolpen og på den måten muligens reddet et mål for bortelaget – men etter hans utsagn traff ballen stolpen, ikke foten.
Klubben deltok i den innledende runden av Cupvinnercupen under 1963/1964-sesongen, hvor de tapte henholdsvis 0–1 hjemme og 6–0 borte (0–7 sammenlagt) mot den kypriotiske klubben APOEL FC.
1980–2013
På slutten av 1980-årene måtte Gjøvik-Lyn ta turen ned i 5. divisjon. 15. april 1993 ble Gjøvik Sportsklubb (stiftet 16. desember 1928 som Gjøvik Arbeideridrettslag) slått sammen med Gjøvik-Lyn og nytt navn på klubben ble Sportsklubben Gjøvik-Lyn eller SK Gjøvik-Lyn.
Etter et lengre opphold i lavere divisjoner, med nedrykk fra 2. divisjon i 2007 vedtok klubben i 2008 å satse på spillerutvikling og legge seniorsatsingen til overbygningsklubben Gjøvik Fotballforening.
2014–
23. september 2013 ble det på et ekstraordinært årsmøte vedtatt, 63 mot 20 stemmer (3 blanke), å slå seg sammen med Gjøvik Fotballforening og endre navn til Fotballklubben Gjøvik-Lyn, effektivt fra 1. januar 2014.
I 2020 byttet klubben navnet tilbake til Sportsklubben Gjøvik-Lyn.
Den 15. oktober 2021 tapte Gjelleråsen mot Lillestrøm 2 og det ble da klart at Gjøvik-Lyn rykket opp til 2. divisjon.
Kjente spillere
Gjøvik/Lyn har hatt tre A-landslagsspillere: Frithjof Skonnord, én landskamp, som for øvrig var Norges første i 1908, hvor han var eneste landslagsspiller som ikke kom fra en Oslo-klubb. Rolf Bjørn Backe 18 A-landskamper og fem mål i perioden 1959–1962. Erik Johansen med 39 A-landskamper og 9 mål i perioden 1961–1969.
Norgesmesterskap
Norgesmesterskapet i fotball for menn 1962: Gjøvik-Lyn (2-0) Vard i finalen.
Live in Amsterdam (Toto)
25th Anniversary: Live in Amsterdam er et konsertalbum fra det amerikanske rockebandet Toto, utgitt i 2003 i forbindelse med feiringen av deres 25 år som band. I forbindelse med CD-utgivelsen ble det også solgt en live DVD av hele konserten.
Sporliste
Alle sangene er skrevet av pianist/vokalist David Paich, unntatt hvor annet er notert.
John Haymes Newton
John Haymes Newton (født 29. desember 1965 i Chapel Hill i Nord-Carolina) er en amerikansk skuespiller. Han spilte regelmessige roller i TV-programmer som Superboy, Modeller, Melrose Place og The Untouchables. I 2009 spilte han i den uavhengige filmen Yesterday was a Lie.
John brukte 3 ½ år på skuespilleropplæring og forskjellige teaterroller i New York. Etter det hadde han en kort karriere som modell før han begynte for fullt som skuespiller. Han var med i sesong 2 av den amerikanske TV-serien Frustrerte fruer.
Emanuel Winge
Emanuel Fredrik Hagbarth Winge (født 20. desember 1827 i Fredriksvern (Stavern), død 18. november 1894 i Kristiania) var en norsk lege og professor i medisin.
Etter examen artium 1845 og cand.med. 1851 virket han som lege under koleraepidemien 1853 og på fregatten «Freya» 1854. I 1858 ble han landets første prosektor i patologi ved Rikshospitalet og foreleste, såvel som fikk møte spedalskhetens mester Rudolf Virchow i 1857 under dennes besøk hos spedalskforskerne ved Det Kongelige Frederiks Universitet og Bergens Museum. Samme året møtte han også Felix Hoppe-Seyler. Winge ble i 1866 landets første professor i patologi (sykdomslære) og patologisk medisin. Han gikk over til et nytt professorat i indremedisin i 1869, patologi-professoratet overtatt av Hjalmar Heiberg. De to (Heiberg og Winge) hadde i 1869 oppdaget Den Winge-Heibergske infektiøse endokarditt (sammenhengen mellom betennelse og endokarditt, altså en feil på hjerteklaffen). Fra 1873 var han i redaksjonen for Norsk magasin for lægevidenskaben. Han ble æresdoktor i 1877 ved Universitetet i Uppsala. Etter hans død i 1894 ble professoratet i patologi overtatt av Søren Bloch Laache (1854–1941).
Winge giftet seg med Cathrine Elisabeth Winge, Født Welhaven(1823-1906). Deres barn var Paul Emanuel Winge(1857-1920), arkitekten Johan Ernst Welhaven Winge (1858-1949) som var far til Kunstneren Sigurd Winge (1909-1970), Anna Winge (1860-1940), og Else Margrethe Winge (1868-1955).
Karl Ingvaldsen
Karl Johan Kvinlog Ingvaldsen (født 3. juli 1915 i Trondheim, død 22. januar 1995 ) var en norsk geolog, mellom 1962 til 1973 administrerende direktør ved Norges geologiske undersøkelse (NGU).
Fra 1937 til 1957 arbeidet han ved Røros Kobberverk, hvor han mellom 1956 og 1957 også ledet Statens undersøkelser av Kautokeino kobberfelter, som var underlagt Industridepartementet. Han var direktør for Institusjonsgruppen NGU, Geofysisk Malmleting og Statens Råstofflaboratorium. Mellom 1955 og 1957 satt han som formann i fellesstyret for de tre institusjonene. Han var rådsmedlem i Norges teknisk-naturvitenskapelige forskningsråd fra 1959 til 1967.
Monika Fašungová
Monika Fašungová (født 9. april 1988) er en slovakisk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i singel.
Fylkesvei 6046
Fylkesveg 6046 går mellom Rød og Småge i Aukra kommune.
Frem til 2019 hadde veien betegnelsen Fv218.
Klonken
Klonken er en tidligere revyvise fra slutten av 1920-tallet.
Arnaldo Benfenati
Arnaldo Benfenati (født 26. mai 1924 i Castel dei Britti, død 9. juni 1986 i Castel San Pietro Terme) var en italiensk syklist som deltok i de olympiske leker 1948 i London.
Klonken
Visa er laget av musikeren Sigurd O. Westbye og visedikteren Arne Svendsen og handler om en som passer på ei ku.
Den ble kjent i 1929 da Victor Bernau sang den i en norsk film. Klonken ble innspilt på plate av Einar Rose på 1920-tallet en gang, og  på Columbia Records av Toralf Tollefsen i 1947. Arve Opsahl tok den med på Gamle revyviser fra 1975.
Arnaldo Benfenati
Benfenati vant en olympisk sølvmedalje i sykling under Sommer-OL 1948 i London. Sammen med Anselmo Citterio, Guido Bernardi og Rino Pucci kom han på andreplass i lagkonkurransen 4000 meter forfølgelsesritt bak Frankrike.
Klonken
Den går som følger:
(slutt)
Tunisia under Sommer-OL 1992
Tunisia under Sommer-OL 1992. Tretten sportsutøvere fra Tunisia deltok i sju sporter, friidrett, boksing, seiling, judo, bordtennis, vektløfting og bryting under Sommer-OL 1992 i Barcelona. Tunisia, som deltok for åttende gangen i et sommer-OL vant ikke noen medaljer.
Jardine Matheson
Jardine Matheson Holdings Limited (kinesisk: 怡和控股有限公司, pinyin: Yíhé kònggǔ yǒuxiàn gōngsī) er et multinasjonalt selskap med tyngdepunkt i Sørøstasia. Det ble opprettet i 1832 som Jardine, Matheson & Co. Det engasjerer seg blant annet innen eiendom, hoteller, konstruksjon, detaljhandel, finans, og transport. Firmaet er registrert i Bermuda, men hovedledelsen holder til i Jardine House i Hongkong.
Jardine Matheson kontrolleres fortsatt av etterkommerne av en firmaets stiftere, handelsmannen (taipanen) William Jardine.
Opprinnelse
Selskapet ble til i Guangzhou den 1. juli 1832 etter at de skotske handelsmennene William Jardine og James Matheson slo seg sammen. I 1834 sendte de sin første private skipslast med kinesisk te til England. Videre handlet de etterhvert med kinesisk silke, og returlasten til Kina bestod for det meste av indisk opium. Etter at de kinesiske myndigheter konfiskerte et stort lager opium og destruerte den i 1839, vendte selskapet seg til den britiske regjering om hjelp. Dette ført til den første opiumskrig som endte med kinesisk nederlag og som blant annet åpnet landet for legal opiumsimport.
James Rebhorn
Han kom opprinnelig fra i Philadelphia, men vokste opp i Anderson i Indiana.
James Rebhorn døde etter lengre tids kreftsykdom.
Andreas Ygre Wiig
Andreas Ygre Wiig (født 5. mars 1981) er en norsk snøbrettkjører. Han har blant annet vunnet X-Games i 2007 foran Shaun White og Travis Rice og X-games Slopestyle i 2008.
Under Vinter-OL 2014 i Sotsji var han ekspertkommentator i TV 2.
Emilio Jacinto
Emilio Jacinto y Dizon (født 15. desember 1875 i Tondo i Manila på Filippinene, død 16. april 1899 i Magdalena i provinsen Laguna) var en filippinsk frihetskjemper og nær medarbeider av Filippinenes første president, general Andres Bonifacio. Han døde av sine sår etter et sammenstøt i Majayjay i Laguna under den filippinsk-amerikanske krig.
Frihetsengasjement
Man han avbrøt studiene da han mot sin nors og onkels ønske sluttet seg til Katipunan-brodrskapet da den filippinske revolusjon brøt ut i 1896. Han var da bare 19 år, men ble en av Katipunans dyktigste ledere. For Andres Bonifacio var han rådgiver, sekretær og regnskapsfører.
Skribent, dikter
Jacinto var også dikter, med pennenavnet «Dimas-Ilaw». Hans fremste dikt var A La Patria, inspirert av Jose Rizals Mi Ultimo Adios. Av hans øvrige forfattgerskap kan nevnes:
Død
Under en av bataljene i Majayjay i provinsen Laguna ble Emilio Jacinto tilført dødelige sår. Han døde den 16. april 1899 i en alder av 24 år.
Bundesliga (fotball kvinner) 2005–06
Bundesliga i fotball for kvinner 2005–06 er den sekstende sesongen av Bundesliga i fotball for kvinner, Tysklands øverste fotballiga. Sesongen begynte den 14. august 2005 og sluttet den 5. juni 2006. Turbine Potsdam vant serien med fire poeng på Duisburg. Det tidligere storlaget FSV Frankfurt, som hadde vunnet serien i tre ganger og cupen fem ganger, rykket ned, og ble som følge av dette, samt økonomiske problemer, oppløst.
Sluttabell
K = Kamper spilt; V = Kamper vunnet; U = Kamper endt uavgjort; T = Kamper tapt; + = Scorede mål; - = Inslupne mål; MF = Målforskjell; P = Poeng
Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Ismaily SC
Ismaily Sporting Club, arabisk: نادي الإسماعيلي الرياضي‎ (stiftet 20. mars 1921) er en egyptisk fotballklubb fra Ismailia.
Thailand under Sommer-OL 1992
Thailand under Sommer-OL 1992. Førtiseks sportsutøvere, tjuetre menn og tjuetre kvinner fra Thailand deltok i ni sporter under Sommer-OL 1992 i Barcelona. Thailand, som deltok for tiende gang i et sommer-OL, kom på delt 54.-plass med en bronsemedalje.
Sophia Antipolis
Sophia Antipolis er en næringspark i Provence-Alpes-Côte d'Azur i det sørlige Frankrike, utenfor Nice, Antibes og Cannes. Her er det utviklet et forsknings- og utviklingssenter for fransk bioteknologi- og IT-industri, og en rekke franske og utenlandske selskap innen elektronikk, farmakologi og andre teknologidisipliner har forskningsavdelinger i Sophia Antipolis.
Blant selskapene som er til stede i Sophia Antipolis er Infineon, Honeywell, Hewlett-Packard, Accenture, Hitachi, Orange og France Telecom. Dessuten ligger European Telecommunications Standards Institute (ETSI) her.
I Sophia Antipolis ligger også det europeiske hovedkvarteret til W3C. Byen har også en avdeling av Université Côte-d'Azur.
Industrisenterets navn kommer av gresk Sophia som betyr «visdom», og Antipolis som var det latinske navnet på dagens naboby Antibes.
Elin
Elin er et jentenavn som kommer fra det opprinnelig greske navnet Helene som betyr «lys» eller «lysbærer».
EFL Championship 2020–2021
EFL Championship 2020–2021 begynte 11. september 2020. De lagene som rykket ned fra Premier League 2019/20 var, og , og de som rykket opp fra League One 2019/20 var ,  og.
vant serien, som i 2019. Det er femte gang Norwich blir mester på nivå to. rykket også direkte rett opp igjen. ,, og  spiller kvalifisering om den tredje opprykksplassen. I den andre enden av tabellen rykket rett ned, sammen med  som rykket ned som en følge av et poengtrekk de ble idømt før sesongen. endte på nedrykksplass da sesongen ble avsluttet, men EFL etterforsket for mulige brudd på ligaens økonomiske reglement. 2. juli 2021 kunngjorde EFL at Derby ikke ville bli ilagt poengtrekk.
Elin
Utbredelse
Elin er ikke kjent brukt i noen runeinnskrifter fra vikingtiden, så navnet var neppe mye brukt i Norden på den tiden. Elin var et vanlig navn i Norge på 1300-tallet. Over 50 forskjellige kvinner med navnet er nevnt i Regesta Norvegica. Navnet har i nyere tid vært mest populært rundt 1975.
Elin er i dag et vanlig navn på Færøyene og i Sverige, Norge og Finland. Det er også noe brukt i Danmark.
Kjente personer med navnet
Personene i listen er ordnet kronologisk etter fødselsår.
Marius Nygaard
Marius Nygaard (født 13. september 1838 i Bergen, død 7. februar 1912 i Kristiania) var en norsk norrøn filolog og pedagog. Han var med på å utarbeide rettskrivningen av 1907 for riksmål.
Liv
Marius Nygaard ble student i 1855, cand. philol. i 1861, og var fra 1864 adjunkt ved Kristiansand katedralskole. I 1876 ble han overlærer. Han ble utnevnt til rektor i Frederikshald i 1877 og var fra 1894 rektor i Drammen.
Tonga under Sommer-OL 1992
Tonga under Sommer-OL 1992. Fem mannlige sportsutøvere fra Tonga deltok i to sporter under Sommer-OL 1992 i Barcelona. Det var tredje gang Tonga deltok i et sommer-OL og de vant ingen medaljer.
Tyler Perry
Tyler Perry (født Emmitt Perry jr. den 13. september 1969 i New Orleans, Louisiana) er en amerikansk skuespiller, regissør, dramatiker, produsent og forfatter av flere kjente film-manus og bøker.
Perry var en vellykket teaterartist, da han begynte å få en nasjonal kjendis-status i 2005 for utgivelsen av hans første film, Diary of a Mad Black Woman. I 2009 ble Perry rangert av Forbes Magazine som den sjette mest betalte mann i Hollywood. Per juli 2009 hadde Perrys filmer spilt inn nesten $ 400 000 000 på verdensbasis.
Perrys familie besto av hans foreldre og tre søsken. Hans barndom var langt fra ideell. Perry sa en gang om hans far: «hans eneste svar på alt, var å slå det ut av deg». Som barn gikk Perry en gang så langt som å forsøke å begå selvmord i et desperat forsøk på å unnslippe farens voldelige oppførsel. I motsetning til farens oppførsel, tok moren hans ham med til kirken hver uke, hvor han fikk en viss følelse av trygghet og tilfredshet. Som 16-åring, fikk han lovlig endret etternavnet sitt fra Emmitt til Tyler i et forsøk på å distansere seg fra sin far.
Enkelte kritikere, deriblant kjente afroamerikanere, har hevdet at Perrys film-arbeider opprettholder negative rasistiske stereotypier om afroamerikanere. Perry hevder å være en hengiven kristen. Han har blitt gode venner med andre kjente TV-personligheter som f.eks. Oprah Winfrey, Will Smith og Janet Jackson.
Den 8. desember 2009 døde Tylers mor, Willie Maxine Perry i en alder av 64 år, etter en periode med sykdom. Fra og med 2010, er Perry fortsatt ugift. Han bor og arbeider i det sørvestlige Atlanta hvor han driver sine egne TV-studioer. I august 2010 ble det rapportert at Perry hadde kjøpt en eiendom på ca. 230.000 kvadratmeter i forstaden Johns Creek, Atlanta. Perry skal angivelig ha planer om rive ned det allerede eksisterende herskapshuset og i stedet bygge et nytt, miljøvennlig hjem på eiendommen.
Nidofeltene
Nidofeltene er to filippinske offshore oljefelter som ligger nær hverandre i Sør-Kina-havet, ca. 60 km utenfor provinsen Palawans vestkyst.
Nido-A ble oppdaget i juli 1977, og Nido-B i januar 1978. Produksjonen tok til i februar 1979. Per mars 2005 var den samlede produksjonen oversteget 17 millioner fat olje.
Galocfeltet
Galocfeltet er et filippinsk i oljefelt i Sør-Kina-havet. Det ligger 60 km vest for øya Culion nordvest for provinsen Palawan. Produksjonen på feltet tok til 9. oktober 2008, og det ble forventet en døgnproduksjon fra feltet på 20 000 til 22 000 fat olje.
Feltet klart i filippinske farvann, ligger godt utenfor de områder i Sør-Kina-havet der nasjonal suverenitet hevdes av en rekke land.
Galacfeltet representerer den første tilskuddet til filippinsk petroleumsdindustri siden 1985. Sammen med mindre oljefelter som Nidofeltene og Matinlocfeltet, også ved Palawan, betyr Galocfeltet at Filippinene påregner en døgnproduksjon på over 30 000 fat olje. Det filippinske nasjonale oljeforbruk var i 2008 på ca. 300 000 fat i døgnet.
Et foreløpig estimat fra går ut på at feltet inneholder 10 til 20 millioner fat olje.
Olje ble oppdaget på feltet i 1981, men lave oljepriser og visse risikable grunnforhold utsatte utbyggingen, som derfor ikke kom i gang før i 2005.
Oljen fra feltet karakteriseres som «light medium crude oil», og den er blitt gitt navnet «Palawan Light».
Diderik Cappelen
Diderik Cappelen (født 21. juli 1856 i Furustul i Holla (nå Nome) i Telemark, død 7. mai 1935 i Oslo) var en norsk jernverkseier og kammerherre.
Han var sønn til jernverkseier Severin Diderik Cappelen (død 1881) gift med Julie M. S. Faye (død 1889) og sønnesønns sønn til eidsvollsmannen Didrich (von) Cappelen. Diderik Cappelen var gift med Eleonore Løvenskiold (død 1949), og de har etterkommere i dag. Hun var datter til statsminister, godseier Carl Otto Løvenskiold (død 1916) og overhoffmesterinne Elise Wedel Jarlsberg (død 1923).
Diderik Cappelen ble i 1881 cand. mineral. og han fant senere et nytt, meget sjeldent mineral ved Langesundsfjorden, som etter ham fikk navnet cappelenitt.
Han deltok allerede fra farens død i 1881 i driften av familiens omfattende industri-, skog- og jordeiendommer i Telemark med hovedsete på Ulefos Jærnverk og Holden hovedgård. Han overtok som eneeier fra 1.1.1885. I driften av virksomhetene viste han stor handlekraft bl.a. ved å satse på trelast, bygge nytt tresliperi, etablere betydelig eksport til Tyskland av jernmalm og senere av rujern, modernisere Fensgruvene, bygge elektrisk masovn og egen kraftstasjon på Ulefoss, kjøpe Vrangfoss og få bygd tidsmessige arbeiderboliger på Ulefoss. Han kjøpte også Kviteseid gård i 1870. Eiendommene ble overdratt i 1919 og 1923 til sønnen Harald Severin Diderik Cappelen.
Diderik Cappelen ble i 1900 kammerherre ved det norske hoff, i 1911 ridder av 1. klasse av St. Olavs Orden samt fikk utenlandske ordener og i 1914 gullmedalje på Jubileumsutstillingen på Frogner i Oslo. I slektens eie er maleri i helfigur av ham som jeger og jakt var hans store interesse. Han hadde også politiske og forretningsmessige verv.
Palawan Light
Palawan Light er bransjebetegnelsen på råoljen fra Galocfeltet, et offshorefelt utenfor øyprovinsen Palawan på Filippinene. Oljeproduksjonen derfra tok til 9. oktober 2008.
Palawan Light betegnes som «light medium crude oil», som anses som svært velegnet for produksjon av bensin.
Rubisko
Ribulose-1,5-bisfosfat karboksylase-oksygenase, bedre kjent som rubisko, er et enzym involvert i Calvinsyklusen hvor det fungerer som katalysator i det første større trinnet i karbonassimilasjon (karbonfiksering), en prosess der atomene av atmosfærisk karbondioksid gjøres tilgjengelig for organismer i form av energirike molekyler sånn som sukrose. Rubisko katalyserer enten karboksyleringen eller oksygeneringen av ribulose-1,5-bisfosfat (også kjent som RuBP) med karbondioksid eller oksygen.
Norgesmesterskapet i alpint 1993
Norgesmesterskapet i alpint 1993 var det norske mesterskapet i alpin skiidrett. Mesterskapet ble arrangert i Hafjell, Kvitfjell og Oppdal fra 1. til 6. april.
Rubisko
Rubisko er verdens vanligste protein, utgjør ofte 50% av alt proteinet i et blad. Består av 16 polypeptidkjeder som er kveilet sammen med et metallion, magnesium er kofaktor. I calvinsyklusen senker rubisko enzymet aktiveringsenergien betraktelig, men det øker reaksjonsfarten kun 3 ganger.
Norgesmesterskapet i alpint 1993
Utfor
Dato: 2. april
Sted: Kvitfjell
Super-G
Dato: 4. april
Sted: Kvitfjell
Storslalåm
Dato: 5. april
Sted: Oppdal
Slalåm
Dato: 6. april
Sted: Oppdal
Utfor
Dato: 1. april
Sted: Hafjell
Camiarodes
Camiarodes er en slekt av mycelbiller.
Utseende
En liten (ca. 3 millimeter), fint hårete, blank, brunlig til svart mycelbille. Kroppsformen er bredt oval, forkroppen er mye smalere enn dekkvingene. Antennene er nokså tynne og nesten halve kroppslengden.
Levevis
Biologien til disse artene er svært dårlig kjent.
Utbredelse
Slekten er utbredt på New Zealand (Sørøya).
Kilder
Leiodidae i Tree of life
Klass korrektsii
Klass korrektsii (originaltittel: Класс коррекции) er en russisk film fra 2014, regissert av Ivan Tverdovskij.
Handling
Lena er en sprek, funksjonshemmet jente med myopati, som er nødt til å bruke rullestol for å komme seg rundt. Etter år å ha blitt hjemme-undervist av sin overbeskyttende mor, får hun endelig komme tilbake til skolen. Hun havner i en spesial-klasse for fysisk og psykisk funksjonshemmede studenter, som må presentere seg for en kommisjon på slutten av året for å bevise at de fortjener å bli flyttet tilbake til en normal klasse med vanlige studenter. I klassen møter hun en gruppe studenter; Misjka, bror og søster Mitka og Vitka, samt Olja og Anton.
Selv om de i utgangspunktet ser ut til å være vennene hennes, viser de raskt følelsesløshet når en av klassekameratene deres blir drept når de forsøker å ligge under et tog i bevegelse - en aktivitet gruppen hengir seg til av kjedsomhet. Lærerne deres behandler dem med forakt, og viser absolutt ikke noe ønske om å motivere studentene - eller hjelpe dem å forbedre seg. Anton behandler imidlertid Lena med vennlighet, og de to innleder snart et forhold. Lena og Antons forhold opprører imidlertid resten av gruppen - spesielt Misjka, som finner på en plan sammen med resten av gruppen om å ha sex med Lena.
Etter å ha stjålet rullestolen hennes, forsøker Mitka å voldta Lena - samtidig som Vitka og Olja tar opp video av dette med telefonene sine. Imidlertid klarer de ikke å gjennomføre handlingen, og lar henne ligge igjen forslått på siden av togskinnene. Siste skoledag kommer, og studentene får resultatene sine. Alle sammen har bestått, bortsett fra Lena som kommisjonen ønsker å fortsette i den samme klassen i ett år til. Når Lena spør de andre studentene hvorfor de gjorde som de gjorde, fornærmer de henne grusomt. Anton, som ikke kjenner til voldtekten, begynner også å ignorere henne.
Malibcong
Malibcong (Bayan ng Malibcong, Abra) er en kommune på Filippinene. Kommunen ligger på øya Luzon, og tilhører provinsen Abra. Folkemengden var på 3,428 innbyggere i 2015.
Baranggayer
Malibcong er inndelt i 12 barangayer.
Viking Fotballklubb Kvinner
Viking Fotballklubb Kvinner er kvinnelaget til Viking Fotballklubb fra Stavanger. Laget spiller 2023-sesongen i 2. divisjon, det tredje nivået i norsk fotball for kvinner. De spiller hjemmekampene sine på SR-Bank Arena.
Begynnelsen (2011–)
I 2011 ble det vedtatt at Viking Fotballklubb skulle danne sitt eget elitelag for kvinner. Viking inngikk et samarbeid med en rekke naboklubber der jenter fra ulike klubber kunne komme å trene i Viking-regi med kompetente trenere og i gode utviklingsgrupper. Dette ble rekrutteringsgrunnlaget for A-laget som skulle dannes. I 2015 stilte Viking A-lag for kvinner, laget startet i 3. divisjon i 2015-sesongen. Stammen i laget var klubbens talentfulle J16-lag som var blant de beste i regionen. I 2016 samarbeidet Viking med Hinna Fotball, som hadde sitt A-lag i 2. divisjon. Samarbeidet falt sammen etter kun en sesong før Viking igjen startet opp et eget førstelag. 2017-sesongen endte med 2.-plass i 3. divisjon, to poeng bak Staal Jørpeland. Året etter vant Viking avdelingen sin og rykket opp til 2. divisjon. Allerede i sin første sesong i 2. divisjon vant Viking avdelingen sin, og tok seg videre til kvalifisering til spill i 1. divisjon. Etter å ha vunnet mot Tromsø IL i første kamp i kvalifiseringen, spilte de uavgjort mot Frigg og røk ut av kvalifiseringen på målforskjell. Vikings utviklingssatsing var imidlertid i ferd med å vise resultater, og klubben hadde på dette tidspunktet ti spillere på aldersbestemte landslag. 2020-sesongen ble avlyst grunnet koronapandemien, og flere spillere forlot klubben for å få spille på høyere nivå.
Foran 2022-sesongen skrev klubben for første gang proffkontrakt med flere spillere. Viking kjempet i toppen av sin avdelingen med FK Fyllingsdalen i 2022-sesongen. I tredje siste serierunde møttes de to topplagene til det som ble omtalt som en seriefinale. Viking tapte 0–1, og klarte ikke ta igjen Fyllingsdalen, dermed mislyktes de jakten på opprykk til 1. divisjon for tredje gang.
Nåværende spillerstall
''oppdatert 3. april 2023. ''
Støtteapparat
''oppdatert 26. februar 2023.''
Ivan Tverdovskij
Ivan Ivanovitsj Tverdovskij (Ива́н Ива́нович Твердовский; født 1988) er en russisk regissør og manusforfatter.
Skjemtegauken
Innhold
Et gjengangstema var at kjendiser skulle opptre i uvante roller. Man hadde en fortsettelse av Smil til det skjulte kamera og tidligere innslag fra Kunden har alltid rett. Skjemtegaukens nyhetsmagasin var ledet av Svein Byhring. Programmets faste orkester var ledet av Kjell Halvorsen alias Salvador Melis.
En som TV-debuterte var Øivind Blunck med egen sketsj. I det første program deltok Wenche Foss, Espen Skjønberg og Henki Kolstad. Andre program sang Kristian Trægde komposisjonen Top hat fra musikalen ved samme navn. I Skjult kamera var man forvirret flyger i Lade.
Tredje program inneholdt sang av Rolv Wesenlund og Erik Diesen, en duett fra Romeo og Julie etterfulgt av en fekteduell. Programmets faste dirigent Salvador Melis sang med Melis Brothers. I nest siste program deltok Ottar Wicklund og Svein Byhring i uvanlig situasjon. I skjult kamera skulle folk ta over en stor boremaskin.
Øivind Blunck
Øivind Blunck (født 28. desember 1950) er en norsk komiker, revyartist og skuespiller.
Karrière
Blunck er kjent for en rekke humoristiske roller på film, TV og scene. I 1974–1977 hadde han rollen som Klabb i duoen Klabb og Babb sammen med Sverre Anker Ousdal som spilte Babb. De spilte inn barne-tv-serien Klabb og Babb for NRK og to musikkalbum. Han hadde rollen som politimannen Valter Holm i fem filmer om Olsenbanden. Han har også spilt assyriologen «Henrik Meisel» i ABC-teatrets forviklingskomedie Den spanske flue og kroverten «Thénardier» i musikalen Les Misérables da den ble satt opp første gang i Norge i 1988, og han hadde rollen som programansvarlig/TV-troll i filmen Showbiz eller hvordan bli kjendis på en-to tre! fra 1989.
Han og Hege Schøyen hadde rollene som henholdsvis tenåringene Reidar og Bitten i serien Reidar og Bitten som gikk som en del av Blikkbåx på NRK. Sammen har de også spilt i tre revyer: Bare gode venner i 1992–1994, Fast følge i 1996 og Sammen igjen i 2007–2008.
I 1995 debuterte Bluncks raggar og mopedentusiast Fridtjof i underholdningsprogrammet Sveip. I 1999 ble Blunck brannskadet under innspilling av et Fridtjof-innslag for programmet Høyt skattet. Årsaken var en pyroteknisk effekt i et orgel.
Privat
Øivind Blunck var gift med Guri Schanke fra 1991 til 2008.
Riffi Mandanda
Riffi Mandanda (født 11. oktober 1992) er en franskfødt kongolesisk fotballspiller som spiller for US Créteil-Lusitanos.
Basmo festning
Festningen ble bygd for å dekke veifaret som kom fra Sverige over Kroksund i Rødenes og gikk videre opp gjennom Aurskog-Høland. Dette var i sin tid en mye brukt grenseovergang, og kan følges langt tilbake i historien. Således var det denne veien kong Håkon Håkonsson kom etter straffekspedisjonen mot slittungene i Värmland.
Etter krigene på 1600-tallet ble det et behov for å ha bedre militær kontroll med denne veien. Generalmajor Johan Caspar de Cicignon utarbeidet planer for en festning på en bratt åsrygg øst for nåværende Fv 123, like ovenfor gården Basmo i Aurskog-Høland. Planene ble godkjent av kong Christian V i 1683, og byggingen begynte samme år. Det var et firkantet anlegg med et 18 meter høyt hovedtårn, på det meste var festningen bestykket med 24 kanoner.
Det viste seg at Basmo festning var av begrenset militær betydning, og den var uforholdsmessig dyr i drift. Den ble nedlagt og demolert i løpet av 1744-45. I dag er det en ruin, forsvarsverkene er mange stedet knapt nok synlig, og bare en etasje står igjen av hovedtårnet.
Festningen ble fredet i 1985. Lokale krefter arbeider med restaurering. Et viktig trinn i dette er nådd i 2016, og ble markert 4. september 2016.
Jugoslavia under Vinter-OL 1972
Jugoslavia under Vinter-OL 1972. Tjueseks sportsutøvere, alle menn, fra Jugoslavia deltok i fire sporter, alpint, kombinert, skihopping og ishockey under Vinter-OL 1972 i Sapporo i Japan. Jugoslavia vant ikke noen medaljer, beste plassering var en åttendeplass i skihopping stor bakke.
Svensk mesterskap i kastfemkamp for veteraner 2017
Svensk mesterskap i kastfemkamp for veteraner 2017 ble arrangert 9. september 2017, i Bottnaryd i Sverige.
Sahitya Akademi
Sahitya Akademi (devanagari: साहित्य अकादमी ) er Indias nasjonale akademi for skjønnlitteratur. Det er en organisasjon som er dedikert å fremme litteratur i indiske språk. Organisasjonen ble grunnlagt den 12. mars 1954. Den er støttet av, men er likevel uavhengig av, den indiske regjeringen.
Sahitya Akademi organiserer nasjonale og regionale workshops og seminarer, gir pengestøtte til forfattere for forskning of reiser, utgir bøker og tidsskrifter, deriblant Encyclopaedia of Indian Literature, og utdeler den årlige Sahitya Akademi litteraturpris på 50,000 indiske rupier i hvert av de 24 språkene som den støtter, såvel som Sahitya Akademi Fellowship for livslange bidrag. Sahitya Akademi Library er et av de største flerspråklige bibliotekene i India, med en rik samling bøker om skjønnlitteratur og beslektede emner. Det utgir også to månedlige litterære tidsskrifter – Indian Literature på engelsk og Samkaleen Bharatiya Sahitya på hindi.
D.H. Lawrence
David Herbert Richards Lawrence (født 11. september 1885, død 2. mars 1930) var en britisk forfatter, poet, dramatiker som også skrev litterære analyser og essayer. Hans samlede verker består omfattende refleksjoner av de umenneskelige effektene av den moderne tid og industrialiseringen. I sine bøker konfronterte Lawrence vanskelige emner som var knyttet til følelseslivets helse og vitalitet, spontanitet, menneskelig seksualitet og instinkter.
Lawrences mest berømte og samtidig beryktede roman er Lady Chatterleys elsker (opprinnelig utgitt privat i Firenze i 1928) ble oppfattet i samtiden som umulig å utgi grunnet sine erotiske skildringer og direkte språk som umulig å utgi usensurert i Storbritannia. En sensurert utgave ble utgitt i 1932, og i USA ble den først tillatt i 1959, og i hjemlandet ble den utgitt usensurert først i 1960 etter en langvarig rettssak. Lawrences hensikt var langt fra vulgære, men å fremme seksualitetens positive kraft, og rense den fra viktoriatidens snerpete moral, og et ledd i dette var å bruke dagliglivets ord og beskrivelser på seksualakten og kjønnsorganer. Boken var aldri pornografisk i den moderne mening, men samtiden var ikke moden. Han drev også som kunstmaler, men også her var hans motiv menneskelig seksualitet, og han fikk derfor utstillingsforbud.
Lawrences radikale meninger skaffet ham mange fiender, og i løpet av den siste halvdelen av sitt liv han måtte utholde offisiell personforfølgelse, sensur og fordreininger av sine verker. En større andel av hans siste liv tilbrakte han i frivillig eksil i hva han kalte sin «ukultiverte pilegrimsreise». På tiden ved hans død hadde hans offentlige rykte sunket så lavt at han ble oppfattet som en simpel pornograf som sløste bort sitt betydelige talent. E. M. Forster utfordret denne generelle oppfatningen i et minneord ved å beskrive ham som «den største av de fantasirike romanforfattere fra vår generasjon». Senere kjempet den innflytelsesrike Cambridge-kritikeren F. R. Leavis både for Lawrence kunstneriske rettskaffenhet og hans moralske alvor ved å plassere det meste av hans forfatterskap innenfor den kanoniske «store tradisjon» av de engelske romaner. Lawrence er i dag generelt verdsatt som en visjonær tenker og en betydelig representant for den engelske modernisme.
Forfatterskap
Kritiker og beundrer Terry Eagleton har plassert Lawrence politisk på den radikale høyresiden. Han var reaksjonær i den forstand at han var mistroisk til demokratiet, liberalismen, sosialismen, og likhetsprinsippet, men han omfavnet aldri fascismen. En del av Lawrences oppfatninger kan bli sett i hans brev til Bertrand Russell i tiden rundt 1915 hvor han fremmet sin motstand mot å gi stemmerett til arbeiderklassen, fiendtlig til den voksende arbeiderbevegelsen, og nedvurderte den franske revolusjon ved å referere til Liberté, égalité, fraternité, det vil si «frihet, likhet og brorskap» som «en slange med tre hoder». Framfor republikken, ønsket han seg en eneveldig diktator.
Lawrence fortsatte gjennom hele livet å utvikle sin personlige filosofi. Hans upubliserte innledning til Sønner og elskere etablerte en dualitet som sto sentral i det meste av hans forfatterskap. Det ble gjort med referanse til den hellige treenighet.
Lawrence er best kjent for sine romaner Sønner og elskere, Regnbuen, Kvinner som elsker og ikke minst Lady Chatterleys elsker. I disse utforsket Lawrence muligheten for liv og mening innenfor industrisamfunnet. I særdeleshet var Lawrence opptatt av relasjonenes vesen som kan eksistere innenfor denne settingen. Selv om han ofte er klassifisert som en realist, kan Lawrences bruk av sine litterære figurer bli bedre forstått i referanse til hans filosofi. Hans beskrivelser av seksuell aktivitet, selv om det var sjokkerende i sin tid, hadde sine røtter og bakgrunn i en personlig tenkemåte. Det er verd å merke seg at Lawrence var meget interessert i menneskelig berøring og tilsvarende kommunikasjon (se Haptisk kommunikasjon) og at hans interesser i fysisk intimitet har sine røtter i en opptatthet i å gjenopprette fokuset på kroppens betydning, og gjenopprette balansen med hva han oppfattet som den vestlige sivilisasjonens langsomme prosess med å gi for stor betydning til sinnet. I sine senere utviklet Lawrence mulighetene i novelleform med St Mawr, The Virgin and the Gypsy og The Escaped Cock.
Lawrences roman Sønner og elskere ble kåret til ett av verdenhistoriens 100 viktigste verker da den i 2002 fikk plass i Verdenbiblioteket.
Oranienbaum slott
Oranienbaum slott ligger i byen Oranienbaum-Wörlitz i den tyske delstaten Sachsen-Anhalt.
Geografi
Slottet som befinner seg i bydelen Oranienbaum, ligger øst for Dessau-Rosslau.
Historie
Byggearbeidene startet i 1683 på slottet som ble oppført for fyrstinnen Henriette Catharina av Oranien-Nassau, hustru av Johann Georg II. (Anhalt-Dessau). Henriette Catharina var født prinsesse av Huset Oranien-Nassau. Byggmesteren som fikk oppdraget var Cornelis Ryckwaert fra Nederland som på denne tiden arbeidet i Brandenburg. I første omgang ble det bare oppført ett slott og anlagt en 280 dekar stor barokkpark i nederlandsk stil. Samtidig anla Ryckwaert også byen Oranienbaum basert på geometriske linjer. Etter fyrstens død i 1693 ble Oranienbaum ombygget til enkesete for fyrstinne Henriette Catharina til dagens slott med tre fløyer. Rommene ble utsmykket med kostbare lærtapeter. I kjelleren ble det anlagt den fremdeles eksisterende sommerspisesal med nederlandske keramikkfliser fra Delft.
Etter Henrietta Catharinas død i 1708 ble slottet bare benyttet som jaktslott av fyrstene til Anhalt-Dessau. Fyrst Leopold III av Anhalt-Dessau viste imidlertid interesse for slottet. Han foretok ombygning av slott og park i 1780. Flere rom ble innredet i keiserlig kinesisk stil. Den ene barokke øyhagen ble utformet mellom 1793 til 1797 etter ideer av den engelske hagearkitekt Willian Chambers til den eneste engelsk-kinesiske hage i Tyskland, med en femetasjes pagode, et tehus og flere buebroer.
Sør i parken ble i 1811 den 175 meter lange orangeriet bygget, forøvrig ett av de største i Europa. Her er det fra oppføringen uten stans drevet frem en stor samling sitrusplanter så vel som andre sjeldne buskvekster.
Etter den andre verdenskrigen brukte DDR slottet til eksternlager for statsarkivet i Sachsen-Anhalt. Fra 2003 er slottet åpent for publikum. Restaureringsarbeidene er ennå ikke avsluttet, men de rommene som er gjort tilgjengelige gir et inntrykk av fordums prakt og storhet. Dronning Beatrix besøkte slottet 3. mars 2004 for å holde seg orientert om fremdriften av slottet som en gang hadde tilhørt en av hennes slektninger.
Byanlegget som er geometrisk bygget opp, slottet og parken er i dag et sjeldent eksempel på et overveiende nederlandsk preget barokkanlegg i Tyskland.
Slottsparken har fri entré, slottet kan besøkes mot inngangspenger, mens pagoden bare kan besøkes på forespørsel. Tehuset er ennå ikke ferdig restaurert.
Norman Ross
Norman DeMille Ross (født 2. mai 1896 i Portland, Oregon, død 19. juni 1953 i Evanston, Illinois) var en amerikansk svømmer.
Oranienbaum slott
Historie
Oranienbaum slott er fra 2000 som en del av Parkanleggene i Dessau-Wörlitz, oppført på UNESCOs liste over verdens kulturarv.
Remedios T. Romualdez
Remedios T. Romualdez (Bayan ng Remedios T. Romualdez) er en kommune på Filippinene. Kommunen ligger på øya Mindanao, og tilhører provinsen Agusan del Norte. Folkemengden var på 16,058 innbyggere i 2015.
Remedios T. Romualdez er inndelt i 8 barangayer.
Kaare Bratung
Kaare Bratung (1906–1985) var en norsk tegneserietegner og illustratør. Han tegnet både eventyrserier med realistiske tegninger og humorserier med lett og enkel strek.
Han var født i Bodø, tok eksamen ved SHKS i 1929, og arbeidet hos Eyvin Ovrum i hans Atélier E-O fra krigsårene og i alt 30 år.
I 1942 tegnet han tre bøker baserte på J.F. Coopers indianerfortelling Overfallet på Beverborgen for EOs billedserier. I den tidligste etterkrigstiden skapte han eventyrseriene Skatteøya og Jøngehøvdingen i samarbeid med Eyvin Ovrum.
Blant Bratungs humoristiske serier finnes Professoren, som han tegnet i en årrekke, først i Se og Les (1945–47), siden i Morgenbladet og den går fremdeles som reprise i Vårt Land og i DagenMagazinet; og serien Baldrian, som gikk i dagsavisen Nationen (1948–50). Bratungs mest velkjente serie er nok imidlertid Dagros, en helnorsk tegneserie med lun bygdehumor, som handler om det aldrende ekteparet Ola og Gurine og deres liv på gården med kua Dagros. Dagros gjorde sin debut i Se og Les i 1945, hvor den gikk med faste innslag i et par år. Siden tegnet Bratung serien for Nationen i en drøy 15-årsperiode, og serien ble trykket i reprise siden. Dagros kom også ut som julehefte årene 1979-1986 fra Semic.
I 1977 fikk Bratung Kultur- og kirkedepartementets tegneseriepris for sin samlede innsats.
Kaare Bratung malte også oljemalerier av norske landskap.